Arbërishtja (Zarë)

Arbërishtja e Zarës (arbërisht: Arbënisht; kroatisht: Arbanaški jezik) është një nëndialekt i gegërishtes që flitet nga arbëreshët e Zarës. Folësit e këtij nëndialekti e kanë origjinën nga treva e Tivarit, Mali i Zi si dhe nga treva e Krajës, dhe mërguan në Kroaci në fillim të shekullit XVIII. Shquhet për një numër zhvillimesh divergjente, si dhe për ruajtjen e veçorive të caktuara arkaike të gegërishtes mesjetare. Arbërishtja e Zarës është e ndikuar nga gjuhët sllave (kryesisht kroatishtja) dhe romane (kryesisht italishtja dhe venecianishtja).Irena Jurjević: O očuvanju govora zadarskih Arbanasa , Zadarski list, 19. studenoga 2013. Pristupljeno 22. svibnja 2016. Ky nëndialekt mund të quhet edhe "dialekti dalmat" i  shqipes në disa botime të vjetra.

 Ilustrim 
Gjuhëtari At Justin Rrota në një punim të tij, radhit një pasqyrë të të folmes së Borgo Erizzo-s, që ia kishte dhënë filologu italian Tagliavini:"Ni njer e ko pat' ni gomar fort të plak, çish (që) nuk ko mujt' vish (srb. ma) me punua; përata ko shti në mendime m'e vra, e pe' (prej) likure të tij me bo tamburin. Ali (srb. por) gomari, çish ko marrë vesht gji(th), ni dit', kur nuk ko ken' kurkush në shpi, ko ik' në fusha Ullath (udhës) e ndeshën çenin, e i thot': Çish (çka) do me thanë da (srb. që) je ashtu i tuzno (srb. i idhun)?

 Shiko dhe 
 Arbërishtja (Itali)
 Arbërishtja (Greqi)

 Referime 

 Lidhje të jashtme 
 Audio-inçizim i arbërshtes së Zarës
Kategoria:Gjuha shqipe
Kategoria:Shqiptarë në Kroaci
Kategoria:Dialekte të gjuhës shqipe